Document ID: /roh_data/filtered/fineweb-2-filterrobots_roh.jsonl.gz/31746

En la dispita davart ils iPhones pli vegls che vegnan fatgs pli plauns è Apple entant sa perstgisà tar ses utilisaders. Ins n'haja mai fatg insatge per scursanir sapientivamain la durada da vita d'in iPhone, uschia il concern.
Midada da battaria pli bunmartgada
Tuttina ha Apple annunzià da vulair sbassar il pretsch per tscherts accus da reserva. Avant in'emna aveva il concern concedì che la software da l’iPhone fetschia vegnir pli plaun ils telefonins tar tscherts problems cun l’accu.
Plant cunter Apple
En ils Stadis Unids èsi perquai vegnì inoltrà plirs plants cunter Apple. Ils accusaders argumenteschan ch'ina midada da l’accu saja bler pli bunmartgada ch'in nov telefonin. Apple na fetschia dentant betg attent ils clients sin questa opziun.
RR novitads 06:00